I løpet av dagen – eller etter møteslutt – er det fint å kunne bevege seg ut en tur. Det finnes flotte turstier rundt hotellet, eller gruppen kan benytte seg av våre aktiviteter. Uansett godt for kropp og sjel!
Utenfor hotellet finnes store flotte gressmatter og fine turstier. Egen gapahuk med bålpanne og mulighet for servering. Av utendørsaktiviteter kan vi nevne f.eks øksekast, tømmerstokkbalansestafett, quiz mm. Innendørs i vår kjeller har vi skytesimulator og mulighet for andre aktiviteter slik som f.eks dart og putting-green. Vi tilbyr også selvfølgelig forfriskninger for de som ønsker det. Vi legger til rette for aktivitetene, så administrer dere selv med gjennomføring, poengsetting osv. Enkelt og greit. Frisk luft kombinert med aktiviteter gjør godt for alle og gir påfyll av energi!
Muggene settes slik at lagene står ved siden av hverandre og starter samtidig å kaste. Vanskelighetsgraden bestemmer dere selv, men avstanden mellom den som kaster og mugga bør være minst 2 meter!
Etter å ha felt et tre har tømmerhoggeren (den skøyeren) delt stokken opp i småbiter – hvem greier å bygge den sammen igjen høyest mulig? Tømmerstokken bygges stående. Stokken (eller rettere sagt delene av den) finnes på nedsiden av hotellet.